جمهورباشقانی رجب طیب اردوغان: اس-۴۰۰ آنلاشماسیندا هر هانسی بیر آخساما سؤز قونوسو اولمادیغینی دئدی.
پرزیدنت اردوغان، گ۲۰ لیدئرلر ذیروه‌سینین گئچیریلدیگی ژاپونون اینتکس اوساکا سرگی مرکزین‌ده‌کی گؤروشمه‌سی چرچیوه‌سین‌ده روسییا پرزیدنتی ولادیمیر پوتین ایله گؤروشدو.
گؤروشمه‌نین باشیندا قیسا بیر آچیقلاما وئرن اردوغان، سؤزلرینه ایکی اؤلکه آراسین‌دا جدی بیر حرکت اولدوغونو ایفاده ائد‌رک باشلادی.
اردوغان،
"اؤزللیکله ده ایش بیرلیگیمیزین اس۴۰۰لر سؤوقو ایله، بونو دوشنبه‌ده ده گؤروشموشدوک، آنلاشمایا واردیغیمیز کیمی، یول خریطه‌سینین داوامینی دا حاضردا ایزله‌ییریک. موشکین اورتاق اۆرتیمی باش‌دا اولماق اوزره تکنولوژی ترانسفرینی ده ایچره‌جک شکیل‌ده ایرلیله‌دیلمه‌سی بیزیم اوچون ده معلوم اؤنجه‌لیک داشیییر. حاضردا ائله ظن ائدیره‌م کی گؤزلر بو ایشین سؤوقو ایله باغلی اولان پروسه‌نین ایچری‌سین‌ده ده ائله بوندا آنلاشمامیزدا هر هانسی بیر آخساما سؤز قونوسو دئییل" دئیه دانیشدی.
ایکیلی اقتصادی کمیسیون توپلانتیسینی گله‌جک دؤورده تورکییه‌ده گئچیره‌جکلرینی خاطیرلادان اردوغان،
"توریزمده حقیقتا روسیا، اؤزللیکله روس وطنداشلارینین تورکییه‌یه اولان محبتی هر گئچن گون داها دا آرتیر. بو دا طبیعی کی، خالقیمیز اوچون ده توریزمده‌کی یؤنتیجیلریمیز اوچون ده آیری بیر گوج قایناغیمیز" دئدی.
پرزیدنت اردوغان،
"چوخ داها اؤنملی‌سی آغ‌قویو نوکلئر گوج مرکزینین ایلک بؤلومونون ۲۰۲۳.جو ایلده دؤوره‌یه آلینماسی هدفینی یاخالامامیز بیزیم اوچون چوخ بؤیوک اؤنم کسب ائدیر. آیریجا نوکلئر اولمایان لوازمین تورکییه بازارین‌دان تداروکو خصوصونا دا اؤنم وئریریک. ۸.جی یوکسک سویه‌لی مشورت شورا توپلانتیسین‌دا آنلاشما نتیجه‌سین‌ده رس‌می پاسپورتلارلا باغلی تکنیک چالیشمالارین باشلادیلدیغینی اؤیرندیم. بونون قیسا مدت‌ده باشا چاتدیریلماسینی دا گؤزله‌ییریک. بونونلا یاناشی ویزا سربستلیگینین تامین اولونماسی مسئله‌سین‌ده هله‌لیک ایستدیگیمیز یئرده دئییلیک. بونو سورعتلندیرسک چوخ چوخ ممنون اولاجاییق" ایفاده‌لرینی ایشلتدی.
